Id-Deċiżjoni tal-Kummissjoni
ta' l-1 ta' Lulju 1999,
li tistabbilixxi l-allokazzjoni ndikattiva skond l-Istat Membru ta' l-approprjazzjonijiet għall- impenji taħt l-istrument finanzjarju għall-gwida tas-sajd (FIFG) barra r-reġjuni taħt Objettiv Nru 1 tal-Fondi Strutturali għall-perjodu mis-sena 2000 sas-sena 2006
(notifikata taħt dokument numru C(1999) 1760)
(1999/500/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1260/1999 tal-21 ta' Ġunju 1999 li jistabbilixxi d-dispożizzjonijiet ġenerali dwar il-Fondi Strutturali [1], u b'mod partikolari r-raba’ subparagrafu ta' l-Artikolu 7(3) tiegħu,
(1) Billi l-ewwel subparagrafu ta' l-Artikolu 2(3) tar-Regolament (KE) Nru 1260/1999 jiddikjara li l-FIFG għandha tikkontribwixxi għall-azzjonijiet strutturali fis-settur tas-sajd barra r-reġjuni ta' Objettiv 1.
(2) Billi l-paragrafu 40 tal-konklużjonijiet tal-Presidenza tal-Kunsill Ewropew ta' Berlin ta' l-24 u l-25 ta' Marzu 1999 stabbilixxa l-ammont relatat ma’ l-azzjonijiet konċernati għall-perjodu 2000 sa 2006.
(3) Billi r-raba’ subparagrafu ta' l-Artikolu 7(3) tar-Regolament (KE) Nru 1260/1999 jistipula li l-Kummissjoni għandha tuża proċeduri trasparenti sabiex tagħmel analiżi indikattiva skond l-Istat Membru, ta' l-approprjazzjonijiet ta' impenn disponibbli għall-azzjonijiet konċernati; billi l-Kummissjoni indikat il-metodu wżat għal dan il-għan f'nota ppreżentata lil Coreper nhar it-18 ta' Marzu 1999 [2].
(4) Billi l-approprjazzjonijiet għandhom jiġu analizzati skond dan il-metodu,
ADOTTAT DIN ID-DEĊIŻJONI:
Artikolu 1
L-ammonti indikattivi għal kull Stat Membru ta' approprjazzjonijiet ta' impenn taħt l-istrument finanzjarju għall-gwida tas-sajd barra r-reġjuni ta' l-Objettiv 1 għall-perjodu 2000 sa 2006 għandhom ikunu kif stabbiliti fl-Anness.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fl-1 ta' Lulju 1999.